

„Közösen a környezetért!”

Mosonmagyaróvár Nagytérségi Hulladékgazdálkodási Önkormányzati Társulás

**Beszámoló a Mosonmagyaróvár Nagytérségi Hulladékgazdálkodási Önkormányzati Társulás tagjainak a Társulás 2024. évi tevékenységéről**

Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa 2024-ben 6 alkalommal tartott rendes ülést. Rendkívüli ülést kétszer kellett összehívni, Az üléseken összesen 59 érdemi és 8 ügyrendi határozat (napirend elfogadása) született.

A 2024. február 20-i ülésen született határozatok:

* 2/2024. (II.20.) TT határozat: Mosonmagyaróvár Nagytérségi Hulladékgazdálkodási

Önkormányzati Társulás 2024. évi költségvetésének tervezete

* 3/2024. (II.20.) TT határozat: Mosonmagyaróvár Nagytérségi Hulladékgazdálkodási Önkormányzati Társulás 2024. évi közbeszerzési terve,
* 4/2024. (II.20.) TT. határozat: Támogatás visszafizetése (KEHOP-3.2.1-15-2017-00022, egyéb gépek),
* 5/2024. (II.20.) TT. határozat: Kisalföldi Kommunális Hulladékgazdálkodási Közszolgáltató Nonprofit Korlátolt Felelősségű Társaság ügyvezetőjének díjazása,
* 6/2024. (II.20.) TT. határozat: Kisalföldi Kommunális Hulladékgazdálkodási Nonprofit Korlátolt Felelősségű Társaság könyvvizsgálói feladatainak ellátására történő pályáztatás,
* 7/2024. (II.20.) TT. határozat: A Társulás KEOP-2.3.0/2F/09-2009-0002 azonosító számú, „A mosonmagyaróvári nagytérség szilárdhulladék lerakóinak rekultivációja” tárgyú projekt utógondozási feladatainak elvégzése 2024-ben” tárgyú beszerzési eljárás lefolytatása,
* 8/2024. (II.20.) TT. határozat: Mosonmagyaróvár 5769. hrsz. alatti hulladékudvar bővítése.

A 2024. április 16. napi ülésen meghozott döntések:

* 10/2024. (IV.16.) TT. határozat: Kisalföldi Hulladékgazdálkodási Nonprofit Kft. 2023. évi beszámolója,
* 11/2024. (IV.16.) TT. határozat: Javaslat felmentvény megadására Kisalföldi Hulladékgazdálkodási Nonprofit Kft. ügyvezetője részére,
* 12/2024. (IV.16.) TT. határozat: A Társulás 2023. évi költségvetésének végrehajtása,
* 13/2024. (IV.16.) TT. határozat: 2023. évi összefoglaló éves ellenőrzési jelentés,
* 14/2024. (IV.16.) TT. határozat: Hozzájárulás telekalakításhoz (Kóny).

2024. május 28-i ülés határozatai:

* 15/2024. (V. 28.) TT. határozat: Beszámoló a Mosonmagyaróvár Nagytérségi Hulladékgazdálkodási Önkormányzati Társulás 2023. évi munkájáról,
* 16/2024. (V. 28.) TT. határozat: Kisalföldi Hulladékgazdálkodási Nonprofit Kft. Felügyelőbizottságának beszámolója 2023. évi tevékenységéről,
* 17/2024. (V. 28.) TT. határozat: Kisalföldi Hulladékgazdálkodási Nonprofit Kft. Felügyelőbizottságának beszámolója 2023. évi tevékenységéről,
* 18-22/2024. (V. 28.) TT. határozatok: A Kisalföldi Kommunális Hulladékgazdálkodási Közszolgáltató Nkft. felügyelőbizottsága tagjainak megválasztása,
* 23/2024. (V. 28.) TT. határozat: Kisalföldi Hulladékgazdálkodási Nkft. 2023. évre vonatkozó megfelelésért felelős éves jelentése, az első számú vezető belső kontroll nyilatkozata, a belső ellenőrzés éves tevékenységéről szóló éves ellenőrzési jelentés – tájékoztatás,
* 24/2024. (V. 28.) TT. határozat: A Kisalföldi Nkft. könyvvizsgálói feladatainak, ellátására beérkezett pályázatok elbírálása, az állandó könyvvizsgáló megválasztása,
* 25/2024. (V. 28.) TT. határozat: Bérleti szerződés módosítása.

A 2024. július 9. napi rendkívüli ülés határozatai:

* 27/2024. (VII.9.) TT. határozat: Kisalföldi Hulladékgazdálkodási Nonprofit Kft. „felszámolás alatt” 2024.01.01 – 2024.02.18. időszaki beszámolója,
* 28/2024. (VII.9.) TT. határozat: Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa Szervezeti és Működési Szabályzatának, módosítása,
* 29/2024. (VII.9.) TT. határozat: Tájékoztatás támogatás visszafizetéséről, gépek eladásáról,
* 30/2024. (VII.9.) TT. határozat: Mosonmagyaróvár Nagytérségi Hulladékgazdálkodási Önkormányzati Társulás 2024. évi közbeszerzési tervének módosítása.

A 2024. szeptember 5. napi rendkívüli ülés határozatai:

* 32-34/2024. (IX.05.) TT határozatok: Gazdasági Társaság alapítása, Kapacitás kihasználással kapcsolatos.

A 2024. szeptember 24. napi ülésen hozott határozatok:

* 36/2024. (IX.24.) TT határozat: Kisalföldi Hulladékgazdálkodási Nonprofit Kft. „ f.a.” 2024. I. féléves beszámolója,
* 37-38/2024. (IX.24.) TT határozatok: Tájékoztató a Kisalföldi Hulladékgazdálkodási Nonprofit Kft „f.a” és a GYHG Győri Hulladékgazdálkodási Nonprofit Kft. közötti szerződésről, a felszámolási eljárásról, valamint a Moson-Hanság-Rábaköz Kft. bejegyzéséről,
* 39-41/2024. (IX.24.) TT határozatok: Ingóságok átvétele Mosonmagyaróvár Város Önkormányzatától és a Mosonmagyaróvári Polgármesteri Hivataltól,
* 42/2024. (IX.24.) TT határozat: Bérleti szerződés (irodahelyiség).

A 2024. november 14. napi ülés döntései:

* 44-46/2024. (XI.14.) TT határozat: Önkormányzati választásokat követő döntések,
* 46-51/2024. (XI.14.) TT határozat: Társulási Tanács összetételéről, az elnök és az alelnök tisztségéről,
* 52/2024. (XI.14.) TT határozat: A Társulási Tanács elnöke, alelnöke tiszteletdíjának, valamint tisztségviselői díjazásának megállapítása,
* 53/2024. (XI.14.) TT határozat: Mosonmagyaróvár Nagytérségi Hulladékgazdálkodási Önkormányzati Társulás Társulási Megállapodásának módosítsa,
* 54/2024. (XI.14.) TT határozat: Közbeszerzési eljárás - pótfedezet biztosítása,
* 55/2024. (XI.14.) TT határozat: Gépjármű vételi szándék,
* 56/2024. (XI.14.) TT határozat: Bérleti szerződések jóváhagyása,
* 57/2024. (XI.14.) TT határozat: A Társulás 2024. évi költségvetésének módosítása 1-9. hónap,
* 58/2024. (XI.14.) TT határozat: Ingatlan bérleti szerződés (0203/23hrsz.).

A 2024. december 6. napi ülésen hozott döntések:

* 60/2024. (XI.14.) TT határozat: Kisalföldi Kommunális Hulladékgazdálkodási Nonprofit Kft. „f.a.” 2025. évi üzleti tervének jóváhagyása,
* 61-62/2024. (XI.14.) TT határozatok: Üzemeltetési díjból fennálló tartozás fizetésének ütemezése - Behajtási költségátalányra vonatkozó nyilatkozat,
* 62/2024. (XI.14.) TT határozat: Mosonmagyaróvár Nagytérségi Hulladékgazdálkodási Önkormányzati Társulás és a Kisalföldi Kommunális Hulladékgazdálkodási Közszolgáltató Nonprofit Korlátolt Felelősségű Társaság „f.a.” 2025. évi belső ellenőrzési terve (felügyeleti ellenőrzés),
* 63/2024. (XI.14.) TT határozat: Kisalföldi Kommunális Hulladékgazdálkodási Nonprofit Korlátolt Felelősségű Társaság „f.a.” 2025. évi ellenőrzési terve,
* 64/2024. (XI.14.) TT határozat: Mosonmagyaróvár Nagytérségi Hulladékgazdálkodási Önkormányzati Társulás,
* 65/2024. (XI.14.) TT határozat: Társulási Tanácsának 2025. évi munkaterve,
* 66/2024. (XI.14.) TT határozat: Kisalföldi Kommunális Hulladékgazdálkodási Nonprofit Korlátolt Felelősségű Társaság „f.a” ügyvezetőjének jutalmazása,
* 67/2024. (XI.14.) TT határozat: Ajánlattétel járművásárlásra.

**II.**

**A Társulás 2024. évi gazdálkodását meghatározó mérlegadatok és egyéb gazdasági folyamatok**

*Pályázatok és kapcsolódó üzemeltetési/bérleti díj:*

A Társulás a hulladékgazdálkodáshoz kapcsolódóan négy pályázatban vett részt. Mindegyik pályázat vonatkozásában megjelenik értékcsökkenést eredményező ingatlanfejlesztés, illetve tárgyi eszköz beruházás. A pályázatokhoz kapcsolódó fenntartási kötelezettség, valamint az általános forgalmi adó szempontjából nettó-finanszírozású pályázatok miatt, a feladatellátás céljából üzemeltetésre átadott eszközök után az éves értékcsökkenés összegének megfelelő üzemeltetési díjat számláz ki a Társulás a Kisalföldi Kommunális Hulladékgazdálkodási Közszolgáltató Nonprofit Kft-nek (továbbiakban: gazdasági társaság). A befizetett üzemeltetési/bérleti díj nettó összege a Társulásnál elkülönítésre került, mely a fenntartási időszak alatt kizárólag a pályázatból megvalósított fejlesztések fenntartására, állagmegóvására fordítható.

Pályázatok köre:

KEOP-2009-2.3.0 települési szilárdhulladék-lerakók rekultivációit érintő projekt. A projekt fenntartási időszaka lejárt.

KEOP-1.1.1./1F települési szilárdhulladék-gazdálkodási rendszerek fejlesztése. A Záró Projekt Fenntartási Jelentés elfogadásra került.

KEOP-1.1.1/C/13 települési szilárdhulladék-gazdálkodási rendszerek eszközparkjának fejlesztése, informatikai korszerűsítés. A Záró Projekt Fenntartási Jelentés elfogadásra került.

KEHOP-3.2.1-15-2017-00022 komplex hulladékgazdálkodási rendszer fejlesztése a Mosonmagyaróvári régióban különös tekintettel az elkülönített hulladékgyűjtési, szállítási és előkezelő rendszerre. A projekt folyamatban van.

A projektek vonatkozásában a gazdasági társaságot éves szinten a következő mértékű díjfizetési kötelezettség terhelte/terheli:

2014-ben: bruttó 128.229.952 Ft

2015-ben: bruttó 256.459.904 Ft

2016-ban: bruttó 309.659.862 Ft

2017-ben: bruttó 278.528.922 Ft

2018-ban: bruttó 250.897.950 Ft

2019-ben: bruttó 245.254.805 Ft.

2020-ban: bruttó 60.680.907 Ft

2021-ben: bruttó 240.744.957 Ft

2022-ben: bruttó 300 680 910 Ft

2023-ban: bruttó 344.902.243 Ft

2024-ben: bruttó: 301.402.661 Ft

*Mosonmagyaróvár Nagytérségi Hulladékgazdálkodási Önkormányzati Társulás 2024. évi költségvetése:*

A Társulási Tanács 2/2024. (II.20.) TT. határozatával fogadta el a Társulás 2024. évi költségvetését:

**Bevételek**

**Működési bevételek:**

*Támogatási jogcímen* mutattuk ki az eddigi években a lakosságszám alapján fizetendő tagdíjakat (működési hozzájárulás – 130 Ft/fő) – melynek összege a 2023. január 1-jei lakosságszám alapján (126.637 fő) 16.462.810 Ft-ot tenne ki. 2024-ben nem írtuk elő ezt a hozzájárulást, mivel a Társulás rendelkezik olyan nagyságú tartalékkal, illetve működési bevétellel, ami a működést lehetővé teszi e bevétel beszedése nélkül. Szintén ezen a soron terveztük a megbízási és tiszteletdíjak, valamint a költségtérítés gesztor önkormányzattól származó nettósítási különbözetét, mely 2024-ben előre láthatólag **2.662.000 Ft**-ot tesz ki.

Az *intézményi működési bevételek között* került megtervezésre a társulás számlavezető pénzintézeténél elhelyezett bankszámlákon lévő pénzösszegek után várható látra szóló kamatbevétel, illetve a havi betétlekötésekre járó kamat, mindösszesen 200.000.000 Ft értékben. A Társulás 2024. februárban 1.822.500 ezer forintos lekötött betéttel rendelkezett.

Szintén ezen költségvetési soron került betervezésre a Kisalföldi KHK Nkft-nek a közszolgáltatási szerződés alapján számlázott 2022. évi üzemeltetési díjból fennálló tartozása, mely mindösszesen nettó 158.016.465 Ft, bruttó 200.680.910 Ft. A tartozás kiegyenlítésére a Kft. a Tanács 2023. decemberi döntése nyomán 2024. március 31-ig fizetési haladékot kapott. A tartozás határidőben kiegyenlítésre került.

A 2023. július 1-jétől hatályos bérleti szerződés alapján megtörtént a 2023. III. és IV. negyedév bérleti díjának kiszámlázása (2023. III. negyedév nettó 45.016.500 Ft, bruttó 57.170.955 Ft; a 2023. IV. negyedév nettó 45.417.256 Ft, bruttó 57.679.915 Ft) megtörtént, a díjakat a Kft még nem fizette meg, ezért ezek a működési bevételek is megtervezésre kerültek.

A Társulás és a Kft közötti bérleti szerződés 2023. decemberi módosításának következtében a szerződés 4. sz. mellékletében szereplő eszközök (azon eszközök, melyek már az elmúlt évek során nullára íródtak, de még a Kft. használatában vannak) kapcsán 2023-ban kiszámlázott, de meg nem fizetett nettó 119.457.411 Ft (bruttó 151.710.912 Ft) bérleti díj összege is bekerült a költségvetési tervbe.

A 2023. I. és II. negyedévi értékcsökkenésnek megfelelő üzemeltetési díj a korábban hatályban lévő közszolgáltatási szerződés alapján a 2023. évi zárszámadás elfogadását követően került kiszámlázásra 2024. április 30-ig a Kft. felé, ez mindösszesen nettó 61.685.402 Ft (bruttó 78.340.461 Ft).

A jelenleg hatályos bérleti szerződés szerint a 2024. évi bérleti díjakat a 2023. évi beszámoló elfogadását követően a Tanács felülvizsgálta. Jelenleg hatályos bérleti díj negyedévente nettó 45.417.256 Ft, melyet a negyedévet követően kell számlázni, ezért 2024-re három negyedévi bérleti díj bevétellel kalkuláltunk, ami mindösszesen nettó 136.251.768 Ft (bruttó 173.039.745 Ft).

Az üzemeltetési díjhoz kapcsolódó áfa értéke 110.113.651 Ft, mely a kiadási oldalon fizetendő áfaként is megtervezésre került.

A működési bevételek között került kimutatásra a Kisalföldi KHK Nkft. által kiszámlázandó visszapótlás után visszaigényelhető áfa is (10.629.921 Ft).

A működési bevételek között tervezendő a tárgyi eszköz értékesítések fizetendő áfája, mely esetünkben 45.310.656 Ft.

**A fentiek szerint mindösszesen 974.563.475 Ft működési bevétellel kalkuláltunk a 2024-es költségvetési évre.**

Tájékoztatásul:

* a gazdasági társaság felé 2014 és 2023 évek között kiszámlázott üzemeltetési/bérleti díj:

bruttó 2.571.778.060 Ft, nettó 2.025.022.094 Ft, áfa 546.755.966 Ft;

* a gazdasági társaság által megfizetett üzemeltetési díj: bruttó 1.919.519.601 Ft, nettó 1.511.432.757 Ft, áfa 408.086.844 Ft;
* a 12/2020. (IX.18.) TT. határozat alapján a Társulás Tanácsa a Társulás 100%-os tulajdonában lévő Kisalföldi Kommunális Hulladékgazdálkodási Közszolgáltató Nonprofit Kft. saját tőkéjének rendezésére pótbefizetést határozott meg, amelynek összege a gazdasági társaság lekötött tartaléka javára került befizetésre. A pótbefizetést a Társulás az általa kiszámlázott, a gazdaság társaság által elfogadott és elismert vevői követelés terhére, bruttó 242.695.682 Ft összegben határozta meg. A hivatkozott vevőkövetelés a közszolgáltató felé kiszámlázott 2019. I-IV. negyedévekre vonatkozó üzemeltetési díjat foglalja magában, mely a Társulás könyveiben jelenleg is mérlegen kívüli tételként szerepel.
* a gazdasági társaság előterjesztés készítés időpontjában fennálló tartozása: bruttó 467.242.692 Ft. A 2023-ban kiszámlázandó bevétel időbeli elhatárolásban jelenik meg a társulás 2023. évi könyvelésében (61.685.402 Ft összegben).

A működési bevételek 73,74 %-át a Kisalföldi Nonprofit Kft. irányában kiszámlázandó 2023-2024. évi bruttó üzemeltetési/bérleti díjbevétel adja.

**Felhalmozási célú pénzeszközátvételek:** Kóny Község Önkormányzat rekultivációs pályázathoz kapcsolódó tartozása – **1 millió Ft** – került kimutatásra.

**Tárgyi eszközök értékesítése:** a KEHOP-3.2.1-15-2017-00022 azonosítószámú projekt megvalósítása kapcsán beszerzett Caterpillar 953 K típusú rakodókanalas dózer és BOMAG BC573RB-5 típusú hulladéktömörítő kompaktor értékesítéséről és a kapcsolódó támogatási összeg visszafizetéséről 2022. novemberben döntött a Társulási Tanács. Előzetes kalkuláció alapján a visszafizetendő támogatás és a kapcsolódó fizetendő kamatok összegével összhangban mindösszesen **nettó 167.817.244 Ft-**ot terveztünk ezen eszközök értékesítésének bevételére, melyhez kapcsolódó fizetendő áfa a működési bevételek között került megtervezésre 45.310.656 Ft értékben.

**Maradvány felhasználás:** a 2023. decemberi havi költségvetési jelentés alapján a társulás felhalmozódott maradványának összegét terveztük be, mely megegyezik a társulás lekötött betéten kívüli bankszámláinak összesített egyenlegével. A Társulás 2023. december 31-én 1.822.500.000 forint összegű lekötött bankbetéttel rendelkezett, mely összeg szabadon felhasználható.

**Maradvány tervezett összege 266.694.311 Ft.**

**Kiadások**

**Személyi juttatások, járulékok:** a társulási feladatok elvégzésével kapcsolatos megbízási díjakra (3 fő, bruttó 60.000 Ft/fő/hó), elnöki költségtérítésre (bruttó 250.000 Ft/hó) illetve alelnöki tiszteletdíjra (bruttó 80.000 Ft/hó) 6.120.000 Ft; az év végi jutalmazási keretre 2 millió Ft, reprezentációs kiadásokra nettó 600.000 Ft került tervezésre, ez **mindösszesen éves szinten 8.720.000 Ft** kiadást jelent. A kapcsolódó **járulékok 1.279.285 Ft** összegben kerültek megtervezésre.

**Dologi kiadások:** a rekultiváció ellenőrzésére és vízmintavételre vonatkozóan a 2024. évre nettó 5.511.811 Ft (bruttó 7 millió Ft) került a költségvetési tervbe.

Érvényben lévő szerződés alapján megterveztük a Társulás gazdálkodási jogkörét gyakorló, Mosonmagyaróvári Polgármesteri Hivatalnak fizetendő szolgáltatási díjat havi nettó 800 eFt, mindösszesen nettó 9.600 eFt értékben. Továbbiakban a Társulás adminisztratív működését szolgáló, biztosító szolgáltatások, beszerzések költségét terveztük be (bankköltség, honlap karbantartás, telefondíj, stb.), mely mindösszesen nettó 1.085.000 Ft. Ezen szolgáltatások előzetesen felszámított áfa kiadása 4.454.139 Ft. Igazgatási szolgáltatási díjra 150.000 Ft-ot terveztünk.

A dologi kiadások között nagyobb tételt képvisel, a költségvetés bevételi oldalán megtervezett, a Kisalföldi Nonprofit Kft. felé számlázandó 2023-2024. évi üzemeltetési/bérleti díjak után befizetendő áfa, mely 110.113.651 Ft.

Az értékesítendő gépek befizetendő áfája 45.310.656 Ft.

A 2023. december 31-ig megfizetett üzemeltetési díjból képzett tartalékból a Kisalföldi Kommunális Hulladékgazdálkodási Közszolgáltató Nonprofit Kft. részére az általa üzemeltetett pályázati forrásból származó eszközök állagmegóvására, fenntartására meghatározott visszapótlás nettó 39.370.079 Ft, bruttó 50 millió Ft értékben került be a 2024. évi költségvetési tervezetbe.

**Mindösszesen 226.225.257 Ft került betervezésre a dologi kiadások közé 2024. évre.**

**Felhalmozási kiadások:**

A MOHU MOL Zrt-vel, majd a GYHG Győri Kommunális Hulladékgazdálkodási Közszolgáltató Nonprofit Kft.-vel kötött régiókoordinátori közreműködési (hulladékgyűjtés, szállítás) szerződésekben foglaltak teljesítéséhez elengedhetetlen eszközbeszerzések lebonyolítása. A koncesszori működés tapasztalatai alapján az alábbi eszközök beszerzése vált szükségessé:

* kommunális és szelektív hulladék gyűjtésére 3 db tömörítő lapos hulladékgyűjtő jármű min. 20 m3-es felépítménnyel
* 1 db tengelyes láncos konténeremelő a hulladékudvarokon konténerek szállítására

Az eszközök beszerzésére mindösszesen nettó 478 millió Ft (bruttó 607.060 eFt) került a költségvetésben megtervezése. Ezen kívül a hulladékudvarok bővítésére, térkövezésére bruttó 50 millió Ft-ot irányoztunk elő. Mindösszesen e rovaton **657.060.000 Ft-**tal számoltunk.

**Felhalmozási célú visszatérítendő támogatások:** a KEHOP-3.2.1-15-2017-00022 azonosítószámú projekt megvalósítása kapcsán beszerzett Caterpillar 953 K típusú rakodókanalas dózer és BOMAG BC573RB-5 típusú hulladéktömörítő kompaktor értékesítése esetén a beszerzéshez kapcsolódó pályázati támogatást ügyleti kamattal növelt összegben kell visszafizetnünk a támogató szerv részére, ez előzetes kalkuláció alapján mindösszesen **167.817.244 Ft**, ebből a visszafizetendő támogatás 144.540 eFt, a kalkulált kamat 23.277.244 Ft.

**Általános tartalék:** figyelembe véve a Társulás decemberi havi költségvetési jelentése alapján megállapított maradvány felhasználását, a Társulás tartaléka 351.635.244 Ft-ban került megállapításra.

A fentiek alapján a Társulás 2024. évi költségvetése 1.412.737.030 Ft, ebből működési oldal 587.859.786 Ft, felhalmozási oldal 827.877.244 Ft.

Év közben a dologi kiadások estében a 2024. szeptember 24-i társulási tanácsi döntés értelmében a K334 karbantartási, kisjavítási szolgáltatások rovata terhére 2 millió Ft-ot átcsoportosítottunk a K64 egyéb tárgyi eszközök beszerzése és ennek áfa vonzata javára a bérelt irodában tárgyaló kialakítása céljából, bútorok beszerzésére.

A 2024. szeptember 05-ei tanácsülés döntése értelmében az újonnan alapított gazdasági társaság jegyzett tőkéjének biztosítása érdekében a tartalék terhére biztosítottunk előirányzatot 3 millió Ft értékben a K65 részesedések vásárlása rovat javára.

A 2024. november 14-ei tanácsülés döntései értelmében fedezetet biztosítottunk személygépjármű vásárlás céljára 10.084.000 Ft értékben, valamint a közbeszerzési eljárásban beszerzendő hulladékgyűjtő és -szállító járművek beszerzése érdekében a rendelkezésre álló forrást 50.292.000 Ft-tal egészítettük ki a kapott ajánlatok alapján. Így a tartalékról mindösszesen 60.376.000 Ft-ot csoportosítottunk át az egyéb tárgyi eszközök beszerzése rovat javára.

*Mosonmagyaróvár Nagytérségi Hulladékgazdálkodási Önkormányzati Társulás gazdálkodásáról szóló 2024. évi szöveges beszámoló, tájékoztatás:*

A Társulási Tanács a 2024. évi költségvetési határozatának végrehajtásáról 10/2025. (IV.29.) TT. határozatával döntött:

**Gazdasági összefoglaló:**

**Kiadások:** 2024. évben a Társulási Tanács által két alkalommal jóváhagyott előirányzat módosításokat követően a költségvetési kiadások összesített teljesítése 34,85 %-ot ért el az eredeti, 32,88 %-ot a módosított előirányzathoz képest (a számításba nem tartozik bele a tartalék összege, a finanszírozási kiadás, illetve a rövid lejáratú betétlekötések halmozott egyenlege).

Az alaptevékenység költségvetési kiadásai elmaradásának okai a következők:

* a karbantartási kiadások között a Kisalföldi Kommunális Hulladékgazdálkodási Közszolgáltató Nonprofit Kft részére az általa üzemeltetett, pályázati forrásból származó eszközök állagmegóvására, fenntartására meghatározott visszapótlás tervezett összege bruttó 50 millió Ft-tal került be a költségvetésbe, ezzel szemben nettó 12.021.620 Ft, valamint ennek fordított áfa tartalma 3.245.837 Ft, azaz mindösszesen 15.267.457 Ft kötelezettségünk keletkezett a Kisalföldi KHK igénylése alapján;
* a felhalmozási kiadások között megtervezett hulladékgyűjtő járművek és gépek beszerzése, a hulladékudvarok bővítése, térkövezése, valamint irodabútorok beszerzésére irányuló feladatok közül 2024-ben mindössze a hulladékudvarok bővítése, térkövezése jutott teljesítési fázisba bruttó 35.525.075 Ft értékben. A járművek és gépek beszerzése tárgyában elindított közbeszerzési eljárás jelenleg is folyamatban van, a teljesítés 2025. év végéig várható, az irodabútorok beszerzésre elhalasztásra került.

**Kiadási oldalon a teljesítések részletezése:**

-a **személyi juttatások** és a **járulékok** során került meghatározásra a Társulásban adminisztratív, illetve könyvvezetési feladatokat ellátók megbízási díja, jutalmazása, illetve az elnök költségtérítése és az alelnök tiszteletdíja, valamint reprezentációs kiadás a tervezettek szerint. Előirányzat módosításra 2024-ben nem volt szükség, így az összesített teljesítés mind az eredeti, mind pedig a módosított előirányzathoz viszonyítva 93,93 %.

- a **dologi kiadások** terhére egy alkalommal történt előirányzat módosítás a beruházási kiadások javára, irodabútorok beszerzése érdekében 2 millió Ft értékben, ezen kívül belső átcsoportosítások történtek 2024-ben gépjárműfenntartás, irodakialakítás érdekében.

Teljesített kiadásaink a következők szerint alakultak:

* üzemanyagköltség nettó 125.116 Ft;
* honlap üzemeltetés nettó 525.000 Ft;
* elektronikus aláírási (Netlock) jogosultság meghosszabbítása nettó 105.000 Ft;
* mobiltelefon használat nettó 32.948 Ft;
* a Kisalföldi KHK részére, a benyújtott dokumentumok és kimutatások alapján kifizetésre került nettó 12.021.620 Ft az elkülönített üzemeltetési díjból, a pályázatokból beszerzett eszközök fenntartása és állagmegóvása érdekében;
* a rekultivált területek vízmintavételi feladatai, műszaki elemzés nettó 5.127.600 Ft;
* ügyviteli feladatok ellátására a Polgármesteri Hivatalnak nettó 9.600.000 Ft;
* a bankköltség 2023-ban 481.451 Ft-ot tett ki;
* gépjármű kötelező biztosítás 83.925 Ft;
* jármű és gépbeszerzés közbeszerzési eljárásának bonyolítási díja nettó 1.400.055 Ft;
* hirdetési díj nettó 74.000 Ft;
* a kiadások előzetesen felszámított áfa tartalma 4.626.060 Ft;
* NAV felé a havi áfa bevallások alapján 142.053.000 Ft áfát fizettünk meg;
* a szemléletformálás közbeszerzési eljárás kapcsán visszafizettünk 775.000 Ft teljesítési biztosítékot; valamint a Közbeszerzési Hatóság felé megfizettünk 160.000 Ft ellenőrzési díjat;
* egyéb dologi kiadások 100.287 Ft (kerekítési különbözet, önellenőrzési pótlék).

*Így mindösszesen a dologi kiadások teljesített összege 177.291.062 Ft. A teljesítés a módosított előirányzathoz képest 79,07 %, az eredeti előirányzathoz képest 78,37 %.*

A **Tartalék** az év során mindösszesen 63.376.000 Ft-tal csökkent, mely teljes egészében a beruházási kiadásokra került átcsoportosításra. Ebből 3.000.000 Ft az újonnan alapított Moson-Hanság-Rábaköz Kft pénzbeli vagyoni hozzájárulásának teljesítése érdekében került a részesedések beszerzése előirányzatára. A fennmaradó 60.376.000 Ft-ból 10.084.000 Ft gépjármű vásárlásra, 50.292.000 Ft pedig a folyamatban lévő közbeszerzési eljárás pótfedezete érdekében került átcsoportosításra. *A tartalék sorhoz nem tartozik teljesítés, az esetleges forrás felhasználás az előirányzat átvezetésével történik, a felhasználás cél szerinti jogcímére.*

B**ruházási** **kiadások**ra 722.436.000 Ft-ot irányoztunk elő, melyből mindössze 38.525.075 Ft teljesítés valósult meg, melyből részesedés vásárlás 3 millió Ft (Moson-Hanság-Rábaköz Kft), valamint bruttó 35.525.075 Ft a hulladékudvar infrastruktúrájának fejlesztése. A teljesítés a módosított előirányzathoz viszonyítva így mindössze 5,33 %-os.

E**gyéb felhalmozási célú visszatérítendő támogatások** esetében a teljesítés 144.540.000 Ft, mely összeg a KEHOP projektben beszerzett két darab használatba nem vett eszközre jutó visszafizetendő támogatási összeg. Előzetesen kalkuláltunk kamatfizetési kötelezettséggel is, de a támogatás visszafizetése önkéntes alapon valósult meg, ezért ügyleti kamatot nem kellett fizetnünk. A teljesítés így 86,13 % mind az eredeti, mind pedig a módosított előirányzathoz képest.

**Finanszírozási kiadások**, mely a társulás esetében a pénzeszközök lekötött betétként való elhelyezése. A teljesítés 2024-ben 19.372.500.000 Ft.

**Finanszírozási bevételek**, mely a lekötött betétek megszüntetése, a teljesítés 18.545.000.000 Ft. E két finanszírozási rovat egyenlege 827.500.000 Ft, mely a lekötött betétek állományának növekedésével egyezik meg.

**Bevételek**

Az eredeti- és a módosított előirányzathoz képest a költségvetési bevételek teljesítése – figyelmen kívül hagyva a maradvány felhasználást, valamint a lekötött bankbetétek megszüntetését – 94,24 %-os. A maradvány figyelembevételével a teljesítés 95,33 %-os mind az eredeti, mind pedig a módosított előirányzathoz képest, figyelmen kívül hagyva a rövid lejáratú betétek visszaváltásának göngyölített egyenlegét.

A bevételeken belül a kiemelt rovatokon jelentkező gazdasági események a következők voltak:

 működési támogatás áht-n belülről: a gesztor Önkormányzat finanszírozásában megjelenő, és átadásra kerülő nettósítási különbözetet tartalmazza a személyi juttatásokhoz kapcsolódóan (2.490.000 Ft).

 felhalmozási célú támogatás áht-n belülről: KEHOP-3.2.1-15-2017-00022 projekthez kapcsolódó támogatás 1.623.300 Ft (utólagos finanszírozással), valamint Kóny Község Önkormányzatának a rekultivációhoz kapcsolódó önerő tartozás megfizetése 1.000.000 Ft.

 működési bevételek: a társulás 100 %-os tulajdonában lévő gazdasági társaság által részben megfizetett 2022. évi bruttó üzemeltetési díj 200.680.910 Ft, a 2023. I-II. negyedévi üzemeltetési díj bruttó 78.340.461 Ft, 2023. III-IV. negyedéves bérleti díj bruttó 114.850.870 Ft, 2023. évre a bérleti szerződés 4. sz. melléklete szerinti eszközök bruttó bérleti díja 151.710.912 Ft, valamint a 2024. I-II. negyedévi bérleti díjak bruttó 89.429.915 Ft értékben, mely mindösszesen bruttó 635.013.068 Ft megfizetését jelenti a Kisalföldi KHK részéről; áfa visszaigénylésből származó bevételünk 3.037.000 Ft.

Tárgyi eszköz értékesítés (gépek értékesítése) áfa tartalma 55.350.000 Ft.

A kamatbevételek a következőképen alakultak: 161.338.315 Ft a lekötött betétek kamata; 6.021.138 Ft a látra szóló betétek (bankszámlák) kamata, ez mindösszesen 167.359.453 Ft kamatbevétel realizálását jelenti.

Az egyéb működési bevételek között jelenítjük meg a közbeszerzési eljárás keretein belül bonyolított jármű- és gépbeszerzés ajánlati biztosítékait, melyet a két ajánlattevő, az M-U-T Hungária Kft és a HE Hans Eibinger Magyarország Kft teljesített 4,6 – 4,6 millió Ft-os összegben (szerződéskötéskor a biztosítékok visszafizetendőek 2025-ben); valamint 1.712 Ft kerekítési különbözetet.

**Így mindösszesen 869.961.233 Ft működési bevételt ért el a Társulás 2024-ben.**

2024. évi leltár alapján, 2024. december 31-én a Kisalföldi Kommunális Hulladékgazdálkodási Közszolgáltató Nonprofit Kft üzemeltetési díjból származó tartozása a következő volt:



**Tartozás:**

Mindösszesen 274.445.682 Ft tartozást tartunk nyilván, melyből 242.695.682 Ft pótbefizetésként teljesítve 2020-ban a társaság lekötött tartaléka javára (nyilvántartásba véve a nullás számlaosztályban mérlegen kívüli tételként), így a társaság tartozása a tulajdonos felé bruttó 31.750.000 Ft.

**Felhalmozási célú bevétele**k között került nyilvántartásba vételre a KEHOP pályázat keretein belül beszerzett, használatba nem vett gépek értékesítésének bevétele (Caterpillar 953 K típusú rakodókanalas dózer és Bomag BC 573 RB-5 típusú hulladéktömörítő kompaktor). A gépek árverés útján kerültek értékesítésre, az így realizált bevétel mindösszesen nettó 205 millió Ft.

**Maradvány:**

A Társulás maradványa 2019. évben 1.772.295.765 Ft, 2020. évben 1.756.935.508 Ft, 2021-ben 1.628.165.586 Ft, 2022-ben 682.125.258 Ft, 2023-ban 266.694.311 Ft, mely 2024-re 149.520.209 Ft-ra csökkent le.

A maradvány végleges összegét az alaptevékenység költségvetési bevételeinek és kiadásainak, valamint az alaptevékenység finanszírozási bevételeinek és kiadásainak egyenlege befolyásolja. Az alaptevékenység költségvetési egyenlege jelentősen, +131,32 %-kal növekedett a 2023-as évhez képest (+403.256.845 Ft-tal), az alaptevékenység finanszírozási egyenlege pedig jelentősen csökkent (-520.430.947 Ft-tal), így összességében 117.174.102 Ft-tal kevesebb maradványt könyvelhetünk el 2024-re.

**Eredmény-kimutatás:**

A Társulás mérleg szerinti eredménye 439.815.308 Ft, ami az előző évihez képest 71.133.227 Ft-tal magasabb. A tevékenység eredménye 138.610.251 Ft-tal magasabb, mint az előző évben, mely két hatás együttes eredménye, egyrészt növekedtek a bevételeink (mindösszesen 182.154.174 Ft-tal), másrészt a költségek közül az anyagjellegű ráfordítások és az értékcsökkenés csökkentek összesen 74.566.641 Ft-tal. Ugyanakkor az egyéb ráfordításaink jelentősen megnövekedtek 2024-ben, amit a tárgyi eszköz értékesítés indokol, ugyanis ilyen esetben a nyilvántartási nettó értéket a könyvekből ki kell vezetni, mely érték esetünkben 99.951.633 Ft-ot jelentett.

A pénzügyi műveletek bevételei között szerepeltetjük a kamatbevételeinket, mely 28,73 %-kal (-64.477.024 Ft) csökkent a 2023. évihez képest. A csökkenés egyértelműen a betéti kamatok jelentős csökkenésének tudható be. (2023. év elején 15,6 %-os, 2024. év elején 10,85 %-os, az év végén pedig csupán 6,54 %-os kamattal tudtunk lekötést kezdeményezni.)

Ezen hatások együttesen eredményezték az összességében 71.133.227 Ft-os mérleg szerinti eredmény növekedést.

**Vagyonváltozás**

A Társulás vagyona 2024. december 31-i állapot szerint 6.930.762.261 Ft, mely 350.810.994 Ft-tal magasabb összegű a 2023. évhez képest. A vagyonváltozások főbb mérlegsoronként a következők:

*Eszköz oldal:*

 befektetett eszközök állománya: az előző évhez képest 179.580.000 Ft-tal csökkent a vagyon nettó értéke, vagyongyarapodás 2024-ben 30.972.500 Ft volt, az értékesítés miatti vagyoncsökkenés 99.951.633 Ft, az elszámolt értékcsökkenés 110.600.867 Ft, befejezetlen beruházási állománnyal a társulás nem rendelkezik 2024-ben sem.

 pénzeszközök állománya: 710.325.898 Ft-tal növekedett, ezen belül a lekötött betétek állományának növekedése 827,5 millió Ft, a látra szóló forintszámlák állománya pedig 117.174.102 Ft-tal csökkent.

 tárgyévi követelések állománya: az előző évhez képest 378.812.777 Ft-tal csökkent. A határozat 15. számú melléklete – vagyonmérleg – soronként mutatja be a követelések változásának alakulását. Kóny Község Önkormányzata a fennálló 1 millió Ft-os tartozását megfizette 2024-ben, így a követelésünk megszűnt az önkormányzattal szemben. A Kisalföldi Kommunális Hulladékgazdálkodási Közszolgáltató Nonprofit Kft a működési bevételeknél részletezettek szerint bruttó 635.013.068 Ft üzemeltetési/bérleti díjat fizetett meg 2024-ben, tartozása 2024. december 31-i állapot szerint bruttó 31.750.000 Ft, mely a 2024. III. negyedévi bérleti díj összege, (a 2024. IV. negyedév bérleti díjának számlázása 2025. év elején történt meg), az állománycsökkenés 377.812.777 Ft.

 az egyéb sajátos elszámolások között nyilvántartott fizetendő áfa növekedett 23.519.001 Ft-tal, a 2023. évi 31.605.501 Ft fizetendő áfával szemben 2024. év végén 8.086.500 Ft fizetendő áfát mutatunk ki.

 eredményszemléletű bevételek aktív időbeli elhatárolása: 175.230.575 Ft-tal növekedett az előző időszakhoz képest, a 2024. IV. negyedévi kiszámlázásoknak megfelelően 220.647.831 Ft került elhatárolásra (az összeg tartalmazza a 2024. IV. negyedévi, a bérleti szerződés 4. sz. melléklete szerinti eszközök, valamint a földbérlet díját). A költségek, ráfordítások aktív időbeli elhatárolása 128.297 Ft-tal növekedett az előző időszakhoz képest, az állomány 2023.12.31-én 0 Ft volt.

*Forrás oldal:*

 a saját tőkén belül, a felhalmozott eredmény a 2023. évi mérleg szerinti eredmény átvezetésével növekedett (368.682.081 Ft-tal). A mérleg szerinti eredmény az előző évhez képest 71.133.227 Ft-tal növekedett. Így a saját tőke mindösszesen 439.815.308 Ft-tal nőtt 2023-hoz képest, így a saját tőke értéke 2024. december 31-én 5.979.817.160 Ft.

 tárgyévi kötelezettségek állománya 105.308 Ft-tal csökkent az előző évhez képest. Az állományból 22.080 Ft a személyi jellegű kiadásokhoz (reprezentáció) kapcsolódik, 139.312 Ft pedig a dologi kiadásokhoz (honlapműködtetés 133.350 Ft, reprezentáció áfája 5.962 Ft).

 passzív időbeli elhatárolások: a költségek és ráfordítások passzív időbeli elhatárolása 73.422 Ft-tal növekedett. A halasztott bevételeknél, a korábbi pályázatból aktivált eszközök elszámolt értékcsökkenése visszaírásra került 88.972.428 Ft összegben, bevétel elhatárolásra elhatárolandó bevétel híján nem volt szükség, így 88.972.428 Ft-tal csökkent a halasztott bevételek állománya.

2023. július 1-jétől a korábbi közszolgáltatási szerződés helyett bérleti szerződés lépett hatályba, mely alapján számlázzuk a Kisalföldi Hulladékgazdálkodási Közszolgáltató Nonprofit Kft részére az üzemeltetésre átadott eszközök bérleti díját, ez a kiszámlázás a 2024-es év vonatkozásában teljes egészében megtörtént 2025. január 20-ig.

**III.**

**Tájékoztató a KEHOP-3.2.1.-15-2017-00022 azonosító számú „Komplex hulladékgazdálkodási rendszer fejlesztése a mosonmagyaróvári régióban,** **különös tekintettel az elkülönített hulladékgyűjtési, szállítási és előkezelő rendszerre” pályázatról**

A projekt fizikai befejezése megtörtént. A fenntartási időszak még nem kezdődött meg.

*Támogatás visszafizetése egyéb gépek vonatkozásában és azok értékesítése:*

A KEHOP-3.2.1-15-2017-00022 azonosító számú projekt indulásakor, annak az NHKV Zrt.-vel folytatott egyeztetési szakaszában folyamatban voltak a jánossomorjai hulladéklerakót üzemeltető Rekultív Magyarország Kft.-vel az üzemeltetési jog megváltására vonatkozó tárgyalások. Az eredeti elképzelések alapján a jánossomorjai depónia üzemeltetését a Kisalföldi Hulladékgazdálkodási Nonprofit Kft. vette volna át.

A pályázat indulásakor, illetve a tárgyalások során a közfeladat ellátásának központi átszervezésére vonatkozóan is voltak tervek, esetlegesen regionális társulások létrehozására vonatkozóan.

Mindezek miatt volt létjogosultsága a hulladéklerakó, illetve zöldhulladékkomposztáló üzemeltetéséhez szükséges gépek beszerzésének. Ennek tudatában került megjelölésre a pályázat céljai között a Caterpillar 953 K típusú rakodókanalas dózer és a BOMAG BC573RB-5 típusú hulladéktömörítő kompaktor beszerzése is.

A jánossomorjai hulladéklerakó köszszolgáltató részére történő üzemeltetésbe adása végül nem valósult meg, a létrehozandó régiós közszolgáltató sem jött létre.

A projekt megvalósulásához szükséges egyéb gépek időközben beszerzésre kerültek, így a Mosonmagyaróvár Nagytérségi Hulladékgazdálkodási Önkormányzati Társulás tulajdonába került egy Bobcat TL38-70 HF típusú teleszkópos rakodógép, egy Caterpillar 953 K típusú rakodókanalas dózer, egy BOMAG BC573RB-5 típusú hulladéktömörítő kompaktor és egy WILLIBALD Minishark MS3000 típusú mobil aprítógép.

A Caterpillar 953 K típusú rakodókanalas dózer és a BOMAG BC573RB-5 típusú hulladéktömörítő kompaktor kihasználatlansága miatt a Társulás kérelemmel fordult az Irányító Hatósághoz: kérte, hogy a KEHOP-3.2.1-15-2017-00022 azonosítószámú projekt megvalósítása kapcsán beszerzett két gép hasznosításához járuljanak hozzá. Az IH arról tájékoztatta a Társulást, hogy azokat a projektterületen a projekt céljainak megfelelően kell használni.

A Társulási Tanács felhatalmazta az elnököt arra is, hogy kérjen tájékoztatást az IH-tól arra vonatkozóan, hogy két gép tekintetében a támogatás visszafizetésnek milyen feltételei, terhei, illetve egyéb járulékos költségei vannak.

A támogatás összege a Caterpillar 953 K típusú rakodókanalas dózer esetében nettó 80.140.000, a BOMAG BC 573 RB-5 típusú hulladéktömörítő kompaktor esetén nettó 64.400.000,- Ft.

A Társulási Tanács 49/2022. (XI.22.) TT. határozatával döntött a támogatás visszafizetéséről.

A visszafizetés megtörtént, kamatot fizetni nem kellett.

A Társulási Tanács 10/2023. (II.7.) TT. határozatával egyúttal döntött a fent megnevezett két gép értékesítéséről. 2024-ben eredményes árverési eljárás került lefolytatásra. A gépek eladása megtörtént.

**IV.**

**A KEOP-2.3.0/2f/09-2009-0002 „A mosonmagyaróvári nagytérségi hulladékgazdálkodási rendszer települési szilárdhulladék lerakóinak rekultivációja” című projektból fennmaradó feladatok**

*Víz-mintavételi kötelezettség:*

A KEOP-2.3.0/2f/09-2009-0002 „A mosonmagyaróvári nagytérségi hulladékgazdálkodási rendszer települési szilárdhulladék lerakóinak rekultivációja” című projekt esetében a 4. Projekt Fenntartási Jelentés benyújtásra és elfogadásra került. Így ebben a projektben a fenntartási időszak 2018. január 10-én lejárt.

A monitoring tevékenységek elvégzése azonban továbbra is feladatunk a jogszabályi követelményeknek megfelelően az Észak-Dunántúli Környezetvédelmi, Természetvédelmi és Vízügyi Felügyelőség vonatkozó engedélyei alapján. A Felügyelőség az engedélyekben monitoring kutak létesítését és üzemeltetését is előírta. A Társulás a rekultivációs munkák elvégzése során megépítette az előírt monitoring kutakat, azokra üzemeltetési engedélyeket szerzett.

Az üzemeltetési engedélyek alapján a Társulás kötelezett a monitoring kutak üzemeltetésére, azokból az engedélyekben meghatározott időszakokban arra akkreditált szervezetnek mintát kell vennie, a vett mintákat elemeztetni kell, a kapott értékeket nyilván kell tartani és azokból az engedélyekben meghatározott időszakonként jegyzőkönyveket és jelentéseket kell készíteni.

Acsalag, Bágyogszovát, Bősárkány, Csorna-Őrangyal temető. Farád, Kimle, Lébény, Mecsér, Páli-A, Páli-B, Pásztori, Rajka-B, Rajka-C, Szany, Tárnokréti, Vásárosfalu helyszíneken a vízjogi engedélyekben meghatározott számú, az ott megadott paraméterek alapján üzemelő monitoring kutakban évente kell az előírt vizsgálatokat elvégezni.

Csorna-Gyöngyösmajor, Enese, Kóny, Szárföld és Szil helyszíneken a vízjogi engedélyekben meghatározott számú, az ott megadott paraméterek alapján üzemelő monitoring kutakban évente két alkalommal kell elvégezni a monitoring kutakra előírt vizsgálatokat.

Mosonmagyaróvár helyszín esetében minden negyedévben szükséges a méréseket elvégezni.

Csorna-Gyöngyösmajor helyszínen 8 db, Mosonmagyaróvár helyszínen 13 db depóniagáz kivezetőben gázösszetétel mérést kell végezni minden évben.

Csorna-Gyöngyösmajor helyszínen 8, Mosonmagyaróvár helyszínen 26 ponton kell évente geodéziai süllyedésmérés vizsgálatot elvégezni.

Vízjogi üzemeltetési engedélyek:

A rekultivációs projekt keretében kiadott vízjogi üzemeltetési engedélyek hatálya határozott idejű.

Az elmúlt években az engedélyek többsége lejárt, azokat meg kellett hosszabbítani. Ezen engedélyek hatályát a Vízügyi Hatóság 2032-2033-ig határozta meg.

2025-ben két helyszínen (Csorna - Gyöngyösmajor, Szil) található kutak engedélyét kell meghosszabbítani.

Amíg hatályosak az engedélyek a vízminta-vételi kötelezettségnek eleget kell tenni.

**V.**

**Rekultív Kft.-vel kapcsolatos ügyek**

A Kisalföldi Kommunális Hulladékgazdálkodási Közszolgáltató Nonprofit Korlátolt Felelősségű Társaságés a Rekultív Magyarország Környezetvédelmi Szolgáltató Korlátolt Felelősségű Társaság 2013. július 1. napját követően szerződéseket kötött a közszolgáltatás keretében begyűjtött hulladékok kezelésére, lerakására.

2016. április 1. napjától a települési hulladékszállítási közszolgáltatás a Magyar Állam koordinációs feladatai közé került az NHKV Zrt. működésének megkezdésével.

Az NHKV Zrt. működésének első éveiben a közszolgáltatás alulfinanszírozott volt, több esetben a közszolgáltató az őt megillető bevételekhez is több hónapos késésekkel jutott hozzá.

A 2021-es évtől a közszolgáltató NHKV Zrt. általi finanszírozása kiszámíthatóbbá vált, ekkor került sor a Rekultív Magyarország Kft. és a Kisalföldi KHK Nkft. között 2021. december 20. napján egyezség megkötésére a felhalmozott tartozások mindkét fél számára előnyös rendezése céljából.

Az egyezségben szereplő 450.003.944 Ft-os tartozást a Kisalföldi KHK Nkft. 7 részletben vállalta megfizetni a Rekultív Magyarország Kft. részére, azonban az utolsó rész teljesítésével néhány nap késedelembe esett, amelynek eredményeként a Rekultív Magyarország Kft. 2023. április 26. napján felszámolás elrendelése iránti kérelmet terjesztett elő a Győri Törvényszéknél.

A Kisalföldi KHK Nkft. fizetésképtelenségének vélt tényét a fent említett utolsó részleten (75.003.944 Ft) felül, késedelmi kamat, valamint behajtási költségátalány (136.831.148 Ft) meg nem fizetésére alapozta, azaz összesen 211.835.092 Ft-ra.

A Kisalföldi KHK Nkft. a Törvényszéknek tett nyilatkozatában a 75.003.944 Ft-os követelést elismerte. Annak megfizetésére a csődeljárásról és a felszámolási eljárásról szóló 1991. évi XLIX. törvény 26. § (3) bekezdése szerinti 45 napos haladékot kért, melyet határidőben megfizetett a Rekultív Magyarország Kft. részére. A kamat és behajtási költségátalányt pedig mind jogalapjában mind összegszerűségében vitatta.

A Törvényszék a Kisalföldi KHK Nkft. vitatásának nagymértékben helyt adva csupán 6.206.103,-Ft összegű késedelmi kamat és 192.465,-Ft összegű behajtási költségátalány vonatkozásában nyilvánította a Kisalföldi KHK Nkft-t fizetésképtelenné, amely összeget tekintettel arra, hogy a Kisalföldi KHK Nkft nem küzd likviditási problémával a Törvényszék végzésének átvételét követően haladéktalanul megfizetett a Rekultív Magyarország Kft.-nek.

A teljesítésre tekintettel a Kisalföldi KHK Nkft. ezt követően a Törvényszék végzése ellen a Győri Ítélőtábla előtt fellebbezett a felszámolási eljárást elrendelő végzés hatályon kívül helyezése érdekében.

A Rekultív Magyarország Kft. szintén fellebbezést terjesztett elő, tekintettel arra, hogy az első fokon eljáró Törvényszék csak részben adott helyt, kamat és behajtási költségátalány követelésüknek és további 150.051.196,-Ft tartozás megállapítását kérte.

Az Ítélőtábla végzésében a Rekultív Magyarország Kft.-t 98,7%-ban pervesztesnek minősítette, Kisalföldi KHK Nkft. csupán további 1.937.390,-Ft összeg megfizetésére kötelezte, de tekintettel a Cstv. 27. § (1) bekezdésére a felszámolási eljárás elrendelését helybenhagyta.

A Rekultív Magyarország Kft. még 2024 májusában nyújtotta be hitelezői igényét a felszámolóbiztos felé, aki azt a jogerős ítéletben foglaltak teljesítése okán azt elutasította. A Rekultív Magyarország Kft. az elutasítás ellen jogorvoslattal élt, tehát a hitelezői igényének nyilvántartását kérte a bíróságtól. Ez az eljárás már több, mint 10 hónapja tart, egyelőre minden eredmény nélkül. Az I. fokú bíróság több, mint 10 esetben kért be tényállás tisztázására adatokat, információkat, de az ügyben ítélet ezidáig még nem született.

A felszámolási eljárás a felszámolóbiztossal való korrekt kapcsolat eredményeképpen a Társaság napi tevékenységeinek ellátását nem akadályozza, de nyilván a teljesen gördülékeny ügymenetet nem teszi lehetővé.

**VI.**

**A hulladékgazdálkodás országos átalakítása**

A hulladékgazdálkodási rendszer 2023. július 1. napjával átalakult.

Korábban a Tagok hulladékgazdálkodási feladataikat a Társulással hulladékgazdálkodási közszolgáltatási szerződést kötött közszolgáltató útján látták el. Ezen szerződések 2023. június 30. napjával a jogszabály erejénél fogva megszűntek. Ennek oka, hogy a hulladékról szóló 2012. évi CLXXXV. törvény (a továbbiakban Ht.). 53/A. §-a alapján a hulladékgazdálkodási közfeladat gyakorlásának jogát az állam koncesszióba adta.

A Ht. 18/D. §-a alapján a Koncessziós Társasággal (MOHU MOL Hulladékgazdálkodási Zrt.) minden korábban közszolgáltatásba vont eszköz üzemeltetőjének szerződést kellett kötnie, amelyben a szerződő fél vállalta, hogy az általa a hulladékgazdálkodási közszolgáltatás ellátásához 2023. június 30. napjáig igénybe veendő eszközöket a Koncesszor részére az állami közfeladat ellátása érdekében felajánlja.

A Ht. 2023. július 1. napjától hatályos 2. § (1) bekezdés 26b. és 26c. pontjai szerinti kötelező jelleggel igénybe veendő hulladékgazdálkodási résztevékenység ellátása magában foglalja többek között a hulladékgazdálkodási létesítmények folyamatos fenntartásának és

üzemeltetésének kötelezettségét.

Ennek érdekében a MOHU MOL Hulladékgazdálkodási Zrt., mint Koncessziós Társaság és a Kisalföldi Kommunális Hulladékgazdálkodási Nkft., mint Létesítmény Üzemeltető között szolgáltatási szerződés (továbbiakban: „Létesítmény Üzemeltetési Szerződés”) jött létre.

A létesítmények/eszközök/ingatlanok jogszerű használatára (ideértve a karbantartás, állagmegóvás, szükséges beruházások, stb. jogát is magában foglaló jogosultságokat) feljogosító bérleti, használati, üzemeltetési, vagyongazdálkodási, közszolgáltatással vegyes üzemeltetési, stb. szerződésekkel (továbbiakban együttesen: „Jogszerű Használatot Biztosító Szerződés”) a Kisalföldi KHK Nkft. a Létesítmény Üzemeltetési Szerződés hatálya alatt mindvégig rendelkezni köteles, ezért a Kisalföldi KHK Nkft. és a Társulás között bérleti szerződés jött létre, mely a Létesítmény Üzemeltetési Szerződés kötelező melléklete.

A Ht. 33. §-a (1) bekezdése szerint a települési önkormányzat az állammal a 78. § (1) bekezdés g) pontja[[1]](#footnote-1), a koncessziós társasággal az 53/E. § (7)[[2]](#footnote-2) bekezdése alapján együttműködve gondoskodik – a tulajdonában, illetve a települési önkormányzatok hulladékgazdálkodási feladat ellátása érdekében létrehozott társulás tulajdonában álló, hulladék kezelését szolgáló létesítmények útján – az átvett hulladék kezeléséről.

A települési önkormányzatok hulladékgazdálkodási feladatainak ellátáshoz használt létesítmény, eszköz és vagyonelem vagyonkezelése céljából, a települési önkormányzatok társulásai mindaddig fennmaradhatnak, ameddig az érintett létesítmény, eszköz vagy vagyonelem az állami hulladékgazdálkodási közfeladat ellátásához igénybe vételre kerül.

**VII.**

**Moson-Hanság-Rábaköz Hulladékgazdálkodási Kft.**

A MOHU-val és a régiókoordinátor GYHG Nonprofit Kft-vel történt jövőbeni feladatokról szóló egyeztetéseken körvonalazódott, hogy megfelelő díjak és kapacitás rendelkezésre állása mellett esély nyílik a jelenlegi „közszolgáltatási határokon” túlnyúló munkák elvégzésére is.

A Társulási Tanács fentiek miatt 32/2024. (IX.5.) TT. határozatával arról döntött, hogyMoson-Hanság-Rábaköz Hulladékgazdálkodási Korlátolt Felelősségi Társaság elnevezéssel gazdasági társaságot alapít.

A Moson-Hanság-Rábaköz Hulladékgazdálkodási Kft-t 2024. szeptember 16-án a Cégbíróság bejegyezte.

**VIII.**

**Beszerzések**

*Járművek:*

A MOHU MOL Zrt.-vel, majd a GYHG Győri Kommunális Hulladékgazdálkodási Közszolgáltató Nonprofit Kft.-vel kötött régiókoordinátori közreműködési (hulladékgyűjtés, szállítás) szerződésekben foglaltak teljesítéséhez elengedhetetlen az elhasználódott eszközök pótlása, eszközbeszerzések lebonyolítása. A meglévő eszközök a Társulás tulajdonát képezik, ezért a fenti eszközöket a Társulásnak kell beszereznie, majd a Társulás és a Kisalföldi Nkft. között létrejött bérleti szerződés módosításával a beszerzett eszközök értékcsökkenése alapján a bérleti díj módosításra kerül.

A Társulási Tanács 45/2023. (XII.11.) TT. határozatával döntött arról, hogy beszerez vegyes hulladékszállításhoz 3 db tömörítő lapos hulladékgyűjtő járművet min. 20 m3-es felépítménnyel, valamint vegyes hulladékszállításhoz, hulladékudvari és lakossági kiskonténeres szállításhoz 1db tengelyes láncos konténerszállító autót.

A járművek értéke meghaladta a közbeszerzési értékhatárt, így közbeszerzési eljárást kellett lefolytatni. A közbeszerzés eredményes volt, a szerződés teljesítése 2025. év végére várható.

*Hulladékudvarok:*

A Mosonmagyaróvár belterületen 5769 hrsz. alatt felvett, 2728 m2 területű ingatlan Mosonmagyaróvár Város Önkormányzata tulajdonát képezi. Az ingatlanra felépített hulladékgyűjtő udvar Mosonmagyaróvár Nagytérségi Hulladékgazdálkodási Önkormányzati Társulás tulajdonában áll.

A terület méretének korlátozottsága miatt szükség volt a hulladékudvar bővítésére, karbantartására.

A hulladékudvarokkal kapcsolatos munkálatok elvégzése a Társulás feladata. A beszerzési eljárást követően a hulladékudvar infrastrukúrájának fejlesztése megvalósult.

*2025. évi fejlesztések:*

A Társulási Tanács 4/2025. (II.11.) TT. határozatával fogadta el a 2025. évi közbeszerzési tervét, melyben döntött 4 db tömörítő lapos 24 m3-es felépítménnyel rendelkező hulladékgyűjtő jármű, valamint 1 db kitológémes rakodógép beszerzéséről.

A 715/2007/EK rendelet és a 2007/46/EK irányelv módosításáról, valamint a 80/1269/EGK, a 2005/55/EK és a 2005/78/EK irányelv hatályon kívül helyezéséről szóló, 2009. június 18-i 595/2009/EK európai parlamenti és tanácsi rendelettel és végrehajtási intézkedései, valamint a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló, 2007. június 20-i 715/2007/EK európai parlamenti és tanácsi rendelettel és végrehajtási intézkedései alapján a **4 gépjármű a tiszta jármű irányelvek hatálya** alá tartozik.

Mint a közbeszerzésekről szóló 2015. évi CXLIII. törvény (a továbbiakban: Kbt.) 5–7. §-ában meghatározott ajánlatkérő szervezetnek, a Társulásnak a tiszta közúti járművek beszerzésének az alacsony kibocsátású mobilitás támogatása érdekében történő előmozdításáról szóló 397/2022. (X. 20.) Kormányrendelet alapján kell eljárni a négy darab hulladékgyűjtő jármű tekintetében, mivel

- a jármű beszerzés közúti jármű vásárlására vonatkozik;

- közbeszerzési szerződés becsült értéke eléri vagy meghaladja uniós értékhatárt.

E jogszabály értemében a Társulásnak január 31. napjáig **járműbeszerzési tervet** kell készíteni, melyet jóváhagyásra megküld a Közbeszerzési és Ellátási Főigazgatóság (továbbiakban: KEF) számára. A terv határidőben megküldésre került, azt a KEF jóváhagyta.

A tervet az alapján vizsgálják, miszerint Magyarország közúti jármű és szolgáltatás közbeszerzése során a tiszta nehézgépjárművek minimális beszerzési célértéke az M3 kategóriába tartozó járművek esetében

ca) az első referencia-időszakban legalább 37%,

cb) a második referencia-időszakban legalább 53%.

A meghatározott minimális beszerzési célérték felének kibocsátásmentes nehézgépjárművek beszerzése révén kell eleget tenni.

Az ajánlatkérő, jelen esetben a Társulás az adott referencia-időszak során megvalósított beszerzései összességét figyelembe véve e célértékek a referencia-időszakban önállóan vagy a koordináló szervnek benyújtott, járműbeszerzési tervben foglalt járműbeszerzési arányok figyelembevételével más ajánlatkérőkkel együtt teljesíti, azzal, hogy tiszta járművet a járműbeszerzési tervben szereplő célszámokat meghaladó számban vagy arányban is beszerezhet.

A minimális beszerzési célérték a tiszta járművek százalékos arányát fejezi ki az adott referencia-időszak alatt odaítélt valamennyi szerződés hatálya alá tartozó, meghatározott járműkategórián belüli közúti járművek teljes számán belül.

Ezt követően el kell készíteni a Társulás beszerzési igényét, melyet szintén a KEF hagy jóvá, mely szintén megtörtént.

A beszerzések terén szükséges egyeztetni a MOHU MOL Zrt.-vel is.

**IX.**

**Egyebek**

A Győr-Moson-Sopron Vármegyei Kormányhivatal 2024. decemberben információkéréssel élt a társulási tanács tagjainak delegálásával kapcsolatban, megállapítás azonban nem történt.

A Társulási Megállapodás alapján a delegálás a következő módon történik:

A Társulási Megállapodásban rögzítettek alapján a Társulási Tanács tagjai határozatlan időtartamra delegált tagok.

A megbízatás feltétele, hogy a Társulási Tanács tagjának képviselő-testületi tagsága/polgármesteri megbízatása fennálljon. Erre tekintettel a Tanács összetétele a 2024. évi önkormányzati választást követően Mosonmagyaróvár Város, a Csorna járás (Szilsárkány), valamint a Mosonmagyaróvári járás (Mosonszolnok) által delegált tagok személyében történt változást kivéve nem alakult át.

A Csornai járás tekintetében Szilsárkány helyett Bodonhely, Mosonszolnok helyett pedig Rajka polgármesterei - Szabó Szilvia és Kiss Vince - kerültek delegálásra.

Mosonmagyaróváron Nyitrai József tanácstag helyett Darázs Norbert Urat delegálta a képviselő-testület, egyúttal megerősítette Dr. Árvay István tanácstagi pozícióját is.

A tanács elnöke Dr. Árvay István mosonmagyaróvári képviselő, alelnöke Családi János csornai képviselő.

1. Ht. 78.§ (1) bekezdés g.) pont: „együttműködik a hulladékgazdálkodási tevékenység ellátásban részt vevő szervezetekkel.” [↑](#footnote-ref-1)
2. Ht. 53/E. § (7) bekezdés: „Az állami hulladékgazdálkodási közfeladat ellátásával összefüggésben a hulladékgazdálkodási eszközökkel rendelkező önkormányzat, önkormányzati társulás, gazdasági társaság vagy más gazdálkodó szervezet köteles együttműködni a koncesszorral és a koncessziós társasággal.” [↑](#footnote-ref-2)